REPUBLIKA HRVATSKA Razina: 23

ZADARSKA ŽUPANIJA RKP: 35118

OPĆINA PRIVLAKA Žiro račun: 2390001 1857400004

 Matični broj: 02690314

Ivana Pavla II 46

23 233 Privlaka OIB: 86291327705

 Šifra djelatnosti: 8411

**BILJEŠKE UZ KONSOLIDIRANA IZVJEŠĆA ZA RAZDOBLJE**

1. **siječnja do 31. prosinca 2018.g.**

Proces konsolidacije u 2018. godini provodi se prema određenim postupcima i načelima koji su u sustavu proračuna propisani Zakonom o proračunu (NN br. 87/08, 136/12 i 15/15), Pravilnikom o proračunskom računovodstvu i računskom planu (NN br. 124/14, 115/15, 87/16 i 3/18) te Pravilnikom o financijskom izvještavanju u proračunskom računovodstvu (NN br. 3/15, 93/15, 135/15, 2/17, 28/17 i 112/18).

U konsolidiranom financijskom izvještaju prikazuje se poslovanje općine Privlaka zajedno sa njenim korisnikom dječjim vrtićom Sabunić na način da se sagledaju kao jedna jedinstvena cjelina.

1. **BILJEŠKE UZ IZVJEŠTAJ O PRIHODIMA I RASHODIMA , PRIMICIMA I IZDACIMA (Obrazac: PR-RAS)**
	1. **Ukupno ostvareni prihodi i primici**

Ukupno ostvareni konsolidirani prihodi i primici (AOP 629) u ovom izvještajnom razdoblju iznose 13.751.492 kn što je za 12,8% manje u odnosu na prethodnu godinu.

Prihodi poslovanja općine Privlaka konsolidirani s prihodima poslovanja proračunskog korisnika dječjeg vrtića Sabunić (AOP 001) ostvareni u izvještajnom razdoblju iznose 13.685.412 kn što je za 13,2% manje u odnosu na prethodnu godinu.

Ostvareni prihodi poslovanja proračunskog korisnika Dječjeg vrtića Sabunić iznose 635.791 kn što iznosi 4,64% od ukupno ostvarenih konsolidiranih prihoda poslovanja općine Privlaka za izvještajno razdoblje. Iz prihoda su kroz konsolidaciju eliminirani prihodi vrtića za doznačena sredstva općine za plaće i putne troškove u iznosu 480.563 kn, veza podskupina računskog plana proračunskog računovodstva 671/367 (AOP 131).

Prihodi koje je proračunski korisnik ostvario obavljanjem poslova na tržištu odnose se na ostale nespomenute prihode (AOP 116) a ostvareni su u iznosu od 142.925 kn te se odnose na participacije roditelja i predstavljaju njegov najznačajniji prihod.

Najznačajnija odstupanja u ovom izvještajnom razdoblju u odnosu na prethodno razdoblje odnose se na:

**- tekuće pomoći proračunu iz drugih proračuna (AOP 055)** ostvaren je u iznosu od 10.850 kn što je za 95,1% manje u odnosu na izvještajno razdoblje prethodne godine budući da je u 2017. godini doznačena pomoć državnog proračuna za saniranje štete uzrokovane poplavom.

**- donacije od pravnih i fizičkih osoba izvan općeg proračuna (AOP 127)** odnose se na tekuće donacije fizičkih osoba dječjem vrtiću Sabunić te su ostvareni u iznosu od 4.000 kn što je za 54,3% manje u odnosu na 2017. godinu

* 1. **Ukupno ostvareni rashodi i izdaci**

Ukupno ostvareni konsolidirani rashodi i izdaci (AOP 630) u ovom izvještajnom razdoblju iznose 17.802.873 kn što je za 96% više u odnosu na prethodnu godinu.

Ukupno ostvareni rashodi poslovanja općine Privlaka konsolidirani s rashodima poslovanja proračunskog korisnika (AOP 148) u ovom izvještajnom razdoblju iznose 12.175.273 kn što je za 45,2% više u odnosu na prethodnu godinu. Rashodi poslovanja proračunskog korisnika Dječjeg vrtića Sabunić iznose 712.829 kn to iznosi 5,85% od ukupno ostvarenih konsolidiranih rashoda poslovanja.

Najznačajnija odstupanja u ovom izvještajnom razdoblju u odnosu na prethodno razdoblje odnose se na:

**- rashodi za zaposlene (AOP 149)** koji su u ovom izvještajnom razdoblju ostvareni u iznosu od 2.128.254 kn što je za 20,4% više u odnosu na prethodnu godinu. Povećanje rashoda za zaposlene odnosi se na ostale rashode za zaposlene općine Privlaka, točnije na isplatu otpremnine dvojici djelatnika, kao i jubilarne nagrade te isplate Božićnice za 2017.g. djelatnicima zaposlenim preko HZZ, te na zaposlenje medicinske sestre i zaposlenje djelatnika na zamjenu zbog duže odsutnosti djelatnice kod proračunskog korisnika. Rashodi za zaposlene Dječjeg vrtića Sabunić iznose 513.235 kn te predstavljaju njegov značajan rashod.

**- materijalni rashodi (AOP 160)** ostvareni su u iznosu od 8.646.641 kn što je za 63,3% više u odnosu na prethodno izvještajno razdoblje. Značajno povećanje se odnosi na naknade troškova zaposlenicima općine jer je bio znatno veći broj službenih putovanja kao i stručno usavršavanje zaposlenice u trajanju od 5 dana, te na rashode za energiju proračunskog korisnika iz razloga što je nastao trošak plina za grijanje prostorija dječjeg vrtića koji se prethodnih godina dijelio sa OŠ Privlaka.

Općina je evidentirala rashode koji se odnose na proračunskog korisnika u ukupnom iznosu od 480.563 kn od čega je doznačila vrtiću ukupan iznos od 480.563 kn, navedeni iznos je u konsolidiranom financijskom izvješću eliminiran, veza podskupina računskog plana proračunskog računovodstva 671/367 (AOP 234).

1. **BILJEŠKE UZ BILANCU (Obrazac: BIL)**

Prema Pravilniku o izmjenama Pravilnika o financijskom izvještavanju u proračunskom računovodstvu (NN 112/18) obvezne Bilješke uz Bilancu su :

1. Popis ugovornih odnosa i slično koji uz ispunjenje određenih uvjeta, mogu postati obveza ili imovina
2. Popis sudskih sporova u tijeku

Tablica 1: Popis ugovornih odnosa i slično koji uz ispunjenje određenih uvjeta, mogu postati obveza ili imovina



Popis ugovornih odnosa i slično koji uz ispunjenje određenih uvjeta, mogu postati obveza ili imovina identičan je izvješću koje je dostavila općina Privlaka budući da proračunski korisnik nema knjiženja po osnovi istih.

Evidencijom izvanbilančnih zapisa uspostavljen je pregled ugovornih odnosa i slično koji uz ispunjenje određenih uvjeta, mogu postati obveza ili imovina općine Privlaka a odnose se na dana jamstva – zadužnice kao instrumenti osiguranja plaćanja koje na dan 31.12.2018. godine iznose 1.110.000,00 kn

Tablica 2: Popis sudskih sporova u tijeku



Popis sudskih sporova u tijeku identičan je izvješću koje je dostavila općina Privlaka budući da proračunski korisnik nema knjiženja po osnovi istih.

Popis sudskih sporova u tijeku u kojima se općina Privlaka pojavljuje kao Tužitelj, koji za općinu Privlaka mogu postati potraživanje odnosno prihod na dan 31.12.2018. godine iznose 201.000,00 kn.

Popis sudskih sporova u tijeku u kojima se općina Privlaka pojavljuje kao Tuženik, koji za općinu Privlaka mogu postati obveza odnosno rashod na dan 31.12.2018. godine iznose 22.971.257,12 kn.

U bilanci je iskazano konsolidirano stanje imovine (nefinancijske i financijske) u iznosu od 46.277.025 kn koje je manje u odnosu na početno stanje za 1,9% kao i stanje obveza (obveze i vlastiti izvori sredstava) također u iznosu od 46.277.025 kn.

Konsolidiran izvještaj Bilanca se radio na način da su se zbrojile sve stavke na AOP-ima kod financijskog izvještaja razine 22 sa financijskim izvještajem razine 21.

Najznačajnija odstupanja odnose se na:

**- Financijsku imovinu (AOP 063)** koja u izvještajnom razdoblju iznosi 16.061.620 kn što je za 22,4% manje u odnosu na prethodno izvještajno razdoblje. Financijska imovina je manja i kod općine Privlaka kao i kod proračunskog korisnika iz razloga što mu općina nije doznačila planirana sredstva za 2018. godinu.

**- Ostala potraživanja (AOP 080) koja su** veća u odnosu na 2017.g. te se odnose na potraživanja Dječjeg vrtića Sabunić za sredstva od HZZO za bolovanje preko 42 dana.

Ostvaren je višak prihoda poslovanja (AOP 233) u iznosu od 14.512.562 kn od kojeg se 48.135 kn odnosi na Dječji vrtić Sabunić što iznosi 0,33% od ukupno ostvarenog viška prihoda. Istovremeno ostvaren je i manjak prihoda od nefinancijske imovine u iznosu od 5.157.058 kn od kojeg je Dječji vrtić ostvario manjak u iznosu od 78.288 kn što čini 1,5% ukupno ostvarenog manjka prihoda od nefinancijske imovine. Također je ostvaren i manjak prihoda od financijske imovine u iznosu od 481.500 kn a odnosi se na općinu Privlaka.

1. **BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI (Obrazac: RAS-funkcijski)**

U ovom obrascu evidentirani su rashodi po svojoj namjeni. Plaćanje prema proračunskim korisnicima eliminirana su iz ovog izvještaja kad se radio izvještaj samo za općinu Privlaka. kod konsolidiranog izvještaja rashodima općine Privlaka pridodani su rashodi proračunskog korisnika Dječjeg vrtića Sabunić (AOP 112) predškolsko obrazovanje u iznosu od 714.079 kn.

1. **BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA (Obrazac: P-VRIO)**

Proračunski korisnik nije imao podataka na obrascu P-VRIO tako da je konsolidirani obrazac istovjetan obrascu koji je dostavila općina Privlaka (razina 22).

1. **BILJEŠKE UZ IZVJEŠTAJ O OBVEZAMA (Obrazac: Obveze)**

U procesu konsolidacije istovrsne stavke Izvještaja o obvezama proračuna zbrajaju se sa odgovarajućim stavkama iz Izvještaja o obvezama proračunskih korisnika.

Konsolidirane obveze na kraju izvještajnog razdoblja (AOP 036) za općinu Privlaka iznose 1.485.756 kn i za 79.117 kn su veće u odnosu na stanje obveza na početku izvještajnog razdoblja. Od ukupno ostvarenih obveza dospjele obveze iznose 70 kn i odnose se na obveze proračunskog korisnika Dječji vrtić Sabunić, dok nedospjele obveze iznose 1.485.686 kn od kojih se iznos od 47.203 kn odnosi na Dječji vrtić Sabunić to čini 3,1% ukupno ostvarenih nedospjelih obveza.

Osoba za kontaktiranje:

Katarina Šango, struč.spec.oec

Telefon: 023 366 628

 Zakonski predstavnik:

 Gašpar Begonja, dipl. ing.

Privlaka, 27. veljače 2019. godine